Edukiak
Indizea 🔎︎

# Tresnak

Tresnak menuak zenbait komando ditu ortografia egiaztatzeko, orri-erreferentzien aztarnei jarraitzeko, akatsak aurkitzeko eta agertokiak definitzeko.

Gainera, makroak sortu eta eslei ditzakezu, eta tresna-barra, menu eta teklatuen itxura konfiguratu ere bai, LibreOffice aplikazioetako aukera lehenetsiak ezartzeaz gainera.

## Ortografia

Ortografia eskuz egiaztatzen du.

## Ortografia-egiaztatze automatikoa

LibreOffice aplikazioak automatikoki egiaztatu dezake ortografia testuak idatzi ahala, eta gaizki idatzitako hitzak marra uhindu gorri batekin azpimarratzen ditu.

## Sinonimoak

Erabili sinonimoen hiztegia sinonimoak edo hitz erlazionatuak bilatzeko.

## Hizkuntza

Azpimenu bat irekitzen du hizkuntzaren komando zehatzak aukeratzeko.

## Autozuzenketako aukerak

Idazten duzun bitartean testua automatikoki ordezteko aukerak ezartzen ditu.

## Estaltzea

Dokumentuak estaltzen direnean, bere zati batzuk edo zenbait hitz estali egiten dira beste inork erabili edo ikusi ez ditzan.

## Estali automatikoki

Erabili estaltze automatikoa automatikoki estali nahi diren hitzak eta ereduak definitzeko.

## Irudi-mapa

URLak gune bero deitzen diren area zehatz batzuetan, grafiko batean edo grafiko multzo batean erants daitezke. Irudi-mapa bat gune bero bat edo gehiagoren talde bat da.

## Xede-bilaketa

Aldagai bateko ekuazioa ebazteko elkarrizketa-koadroa irekiko du.

## Ebazlea

Ebazlearen elkarrizketa-koadroa irekitzen du. Ebazle baten bidez, posible da problema matematikoak ebaztea aldagai ezezagun anitzetatik eta aldagaien gaineko murrizapen multzo batetik abiatuta, xedeak bilatzeko metodoak erabilita.

## Detektibea

Kalkulu-orriaren Detektibea aktibatzen du komando honek. Detektibearekin, mendekotasunen aztarnari jarraitu ahal izango diozu uneko formula-gelaxkatik kalkulu-orriko gelaxketara.

## Agertokiak

Hautatutako orri-arearentzako agertoki bat definitzen du.

## 'Inprimakiak' azpimenua

Inprimaki-diseinuen modua aktibatzeko, kontrolen morroiak irekitzeko eta inprimaki-kontrolak dokumentuan txertatzeko komandoak ditu.

## Partekatu kalkulu-orria

Kalkulu-orri bat partekatzen bada, erabiltzaile anitzek ireki eta editatu ahal izango dute aldi berean.

## Babestu dokumentua

Babestu orria edo Babestu kalkulu-orriaren egitura komandoek eragotzi egiten du orrietako gelaxketan edo dokumentuko orrietan aldaketak egitea. Nahi izanez gero, pasahitz bat defini dezakezu. Pasahitza definitzen baduzu, gero pasahitza sartu beharko da babesa kentzeko.

## Makroak

Makroak grabatu edo antolatu eta edita daitezke.

## Garapen-tresnak

LibreOffice dokumentuetako objektuak ikuskatzen ditu eta onartzen diren UNO zerbitzuak eta erabilgarri dauden metodoak, propietateak eta inplementatutako interfazeak erakusten ditu.

## Hedapenen kudeatzailea

Hedapenen kudeatzaileak LibreOffice hedapenak gehitzen, kentzen, desgaitzen, gaitzen eta eguneratzen ditu.

## Pertsonalizatu

LibreOffice aplikazioaren menuak, laster-menuak, laster-teklak, tresna-barrak eta gertaerei esleitutako makroak pertsonalizatzen ditu.

## Aukerak

Programaren konfigurazioa pertsonalizatzeko elkarrizketa-koadroa irekitzen du komando honek.